

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΔΩΔΕΚΑΝΗΣΟΥ **ΠΡΟΣ:**

ΔΗΜΟΣ ΚΩ

**1) Τους κ.κ. Δημοτικούς Συμβούλους,**

**& κ. Δήμαρχο Κω.**

**2) Τους κ.κ. Προέδρους των**

**Κοινοτήτων.**

ΔΗΜΟΤΙΚΟ ΣΥΜΒΟΥΛΙΟ

**ΣΥΝΕΔΡΙΑΣΗ 11η**

**Κοιν.:**

**κ.κ. Συμβούλους Κοινοτήτων**

**ΠΡΟΣΚΛΗΣΗ**

Μετά τις από 30-5-2022 και 6-6-2022 ματαιωθείσες συνεδριάσεις του Δημοτικού Συμβουλίου (με αριθμό πρωτ. προσκλήσεων 12061/25-5-2022 και 12622/31-5-2022) σας προσκαλούμε σε **νέα επαναληπτική μεικτή** **τακτική** συνεδρίαση του Δημοτικού Συμβουλίου *(δια ζώσης και ταυτόχρονα με τηλεδιάσκεψη)* στις 14 Ιουνίου 2022, ημέρα Τρίτη και ώρα 19:00, [σύμφωνα με τις διατάξεις των άρθρων 65, 67 και 69 του Ν. 3852/2010 (όπως τροποποιήθηκαν και ισχύουν) και όσα αναφέρονται στην με αριθμό 643/2021 Εγκύκλιο του ΥΠ.ΕΣ. με θέμα «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» (με αριθμό πρωτ. 69472/24-9-2021 και ΑΔΑ ΨΕ3846ΜΤΛ6-0Ρ5), με τα παρακάτω θέματα στην ημερήσια διάταξη:](https://dimosnet.gr/blog/laws/%ce%ac%cf%81%ce%b8%cf%81%ce%bf-2-%ce%ba%cf%8d%cf%81%cf%89%cf%83%ce%b7-%cf%84%ce%b7%cf%82-%ce%b1%cf%80%cf%8c-11-3-2020-%cf%80%cf%81%ce%ac%ce%be%ce%b7%cf%82-%ce%bd%ce%bf%ce%bc%ce%bf%ce%b8%ce%b5%cf%84/" \t "_blank)

1. Λήψη απόφασης για την αξιοποίηση των Θερμών Πηγών (Εμπρός Θέρμης) σύμφωνα με το εδ. β της παρ. 3 του άρθρου 17 του Ν. 4875/2021 (ΦΕΚ 250 Α’/23-12-2021, Εισηγητής: Δήμαρχος, κ. Θεοδόσης Νικηταράς).
2. Πρόταση για την ονομασία του Πάρκου που θα ανεγερθεί μνημείο για την Γενοκτονία των Ποντίων σε «Πάρκο Ποντιακού Ελληνισμού» (Εισηγήτρια: Αντιδήμαρχος, κα Σεβαστή Βλάχου).
3. Ορισμός μελών της Επιτροπής Κώων της Διασποράς Δήμου Κω (Εισηγήτρια: Πρόεδρος Δ.Σ., κα Διονυσία Τελλή – Τσιμισίρη).
4. Λήψη απόφασης για δωρεάν παραχώρηση χρήσης δημοτικού ακινήτου στην ΔΕΥΑΚ για την εκτέλεση του έργου: «Κατασκευή νέας δεξαμενής στη Καρδάμαινα» (Εισηγητής: Αντιδήμαρχος, κ. Ιωάννης Καλλούδης).
5. Λήψη απόφασης για την πρόσληψη υδρονομέων άρδευσης Δήμου Κω για το έτος 2022 (Εισηγητής: Αντιδήμαρχος, κ. Παναγιώτης Αβρίθης).
6. Έγκριση του σχεδίου του Στρατηγικού Σχεδιασμού του τετραετούς Επιχειρησιακού Προγράμματος του Δήμου Κω της δημοτικής περιόδου 2019-2023 (Α’ φάση) - (Εισηγήτρια: Αντιδήμαρχος, κα Γεωργία Κασσιώτη).
7. Γνωμοδότηση για τη λειτουργία παραρτήματος του 1ου Νηπιαγωγείου Ζηπαρίου (Εισηγητής: Πρόεδρος Δ.Σ. Σχολικής Επιτροπής Πρωτοβάθμιας Εκπαίδευσης, κ. Εμμανουήλ Μήτρου).
8. Λήψη απόφασης για την έγκριση των μόνιμων κυκλοφοριακών παρεμβάσεων που προβλέπονται στη μελέτη: «Κυκλοφοριακές παρεμβάσεις στην πόλη της Κω» (Κόμβοι Τράπεζας Πειραιώς-1ου Γυμνασίου, Α.Μ. 19/2021, Εισηγητής: Αντιδήμαρχος, κ. Παναγιώτης Αβρίθης).
9. Λήψη απόφασης για επιχορηγήσεις Αθλητικών Σωματείων(Εισηγητής: Δημοτικός Σύμβουλος και Πρόεδρος του Δ.Σ. του ΔΟΠΑΒΣ, κ. Παναγιώτης Χατζηχριστοφής).
10. Λήψη απόφασης για τη μίσθωση ακινήτου για την κάλυψη αναγκών στάθμευσης οχημάτων στην Κοινότητα Αντιμάχειας (Εισηγητής: Αντιδήμαρχος, κ. Ιωάννης Καλλούδης).
11. Λήψη απόφασης για την εκποίηση δημοτικής έκτασης, επιφάνειας 77,80 τ.μ. της Κ.Μ. 647 Οικοδομών Κεφάλου, κατόπιν αιτήματος της κας Αϊδωνά–Μαστόρου Διονυσίας (Εισηγητής: Αντιδήμαρχος, κ. Ιωάννης Καλλούδης).
12. Λήψη απόφασης για τη μίσθωση ακινήτου για τη στάθμευση οχημάτων στα όρια του ιστορικού κέντρου της πόλης της Κω (Εισηγητής: Αντιδήμαρχος, κ. Ιωάννης Καλλούδης).
13. Λήψη απόφασης για την παράταση του με αριθμό πρωτ. 20559/29-8-2019 συμφωνητικού μίσθωσης ακινήτου ιδιοκτησίας του κ. Ευάγγελου Μουζουράκη στην Κοινότητα Καρδάμαινας (Εισηγητής: Αντιδήμαρχος, κ. Ιωάννης Καλλούδης).
14. Λήψη απόφασης για τον καθορισμό ανώτατου ορίου των επιτρεπόμενων κατ’ έτος ημερών κίνησης εκτός έδρας αιρετών του Δήμου Κω για το έτος 2022 (Εισηγήτρια: Πρόεδρος Δ.Σ., κα Τελλή – Τσιμισίρη Διονυσία).
15. Τροποποίηση της απόφασης με αριθμό 11/2022 του Δημοτικού Συμβουλίου με θέμα «Ορισμός μελών (τακτικών και αναπληρωματικών) της Επιτροπής Παραλαβής Υπηρεσιών Δήμου Κω έτους 2022» και ΑΔΑ ΨΟΣΛΩΛΕ-ΧΩ6 (Εισηγητής: Αντιδήμαρχος, κ. Αλέξανδρος Χρυσόπουλος).
16. Λήψη απόφασης για την αποδοχή ποσού για την κάλυψη δράσεων πυροπροστασίας (Εισηγητής: Αντιδήμαρχος, κ. Σταμάτιος Καμπουράκης).
17. Λήψη απόφασης για την έγκριση μελέτης «εισόδου – εξόδου» οχημάτων της επιχείρησης «Επαγγελματικό εργαστήριο παραγωγής οίνου από σταφύλια & εμφιάλωση αυτού – Οινοποιείο χαμηλής όχλησης», ιδιοκτησίας κ. Αιμίλιου Παπακωνσταντίνου, από την Κ.Μ. 1154 Γαιών Πυλίου σε ανώνυμη κτηματολογική οδό (Εισηγητής: Αντιδήμαρχος, κ. Παναγιώτης Αβρίθης).
18. Λήψη απόφασης για την έγκριση μελέτης «εισόδου – εξόδου» οχημάτων της επιχείρησης «Σταθμός Φορτηγών Αυτοκινήτων» από την Κ.Μ. 128 Γαιών Κω – εξοχής στη θέση «Φωκάλια – Πλατύς Ποταμός» της Δημοτικής Ενότητας Κω (Εισηγητής: Αντιδήμαρχος, κ. Παναγιώτης Αβρίθης).
19. Γνωμοδότηση επί της Μ.Π.Ε. που αφορά: «Αύξηση Δυναμικότητας από 84 σε 160 κλίνες), λόγω εσωτερικών διαρρυθμίσεων, της υφιστάμενης ξενοδοχειακής μονάδας, με διακριτικό τίτλο «D’ ANDREA LAGGON KOS», κατηγορίας 5\*, στην περιοχή “ΕΥΡΙΟΣ ΣΥΚΑΜΙΝΙ”, εντός Κ.Μ. 264 Γαιών ΠΥΛΙΟΥ – Δ.Κ. Πυλίου – Δ.Ε. Δικαίου – Δήμου Κω - Π.Ε. Κω, Περιφέρειας Νοτίου Αιγαίου, για λογαριασμό του φορέα «Ξ.Ο.Τ.Ε.Ε.Α. ΠΑΤΟΥΡΗΣ Α.Ε.» (ΠΕΤ 2110632425) (Εισηγητής: Αντιδήμαρχος, κ. Παναγιώτης Αβρίθης).
20. Λήψη απόφασης για την εκμίσθωση τμήματος του Τ.Δ. 1105 από την Κ.Μ. 324 Γαιών Κεφάλου, επιφάνειας 48.125 τ.μ. για αγροτική χρήση, με δημοπρασία (Εισηγητής: Αντιδήμαρχος, κ. Ιωάννης Καλλούδης).
21. Λήψη απόφασης για την αποδοχή της τιμής μονάδος ακινήτου (Κ.Μ. 1303 Γαιών Αντιμάχειας - ΕΚΤΕΜ Α.Ε.), σύμφωνα με την από 19-10-2021 Έκθεση της Επιτροπής του άρθρου 15 του Ν. 2882/2001 (Εισηγητής: Αντιδήμαρχος, κ. Παναγιώτης Αβρίθης).
22. Έγκριση του σχεδίου τροποποίησης της ΑΥΙΜ (Απόφασης Υλοποίησης με Ίδια Μέσα) του Κέντρου Συμβουλευτικής Υποστήριξης Γυναικών Θυμάτων Βίας Δήμου Κω (Εισηγητής: Αντιδήμαρχος, κ. Ιωάννης Καλλούδης).
23. Λήψη απόφασης για την παράταση μίσθωσης της αίθουσας που ανήκει στον Ιερό Ναό Αγίας Τριάδος Αντιμάχειας (Εισηγητής: Αντιδήμαρχος, κ. Ιωάννης Καλλούδης).
24. Λήψη απόφασης για την παράταση μίσθωσης ακινήτου με Κ.Μ. 2331 Γαιών Ασφενδιού ιδιοκτησίας Άνθιας και Νικολέτας Καβουκλή (Εισηγητής: Αντιδήμαρχος, κ. Ιωάννης Καλλούδης).

**Η Πρόεδρος του Δ.Σ.**

**Διονυσία Τελλή – Τσιμισίρη**

Σημείωση:

“Ενημέρωση για τη λειτουργία των συλλογικών οργάνων διοίκησης των Δήμων”

Καθ’ όλο το χρονικό διάστημα λήψης μέτρων για τον περιορισμό της διάδοσης του κορωνοϊού (Covid-19), η Διεύθυνση Οργάνωσης και Λειτουργίας Τοπικής Αυτοδιοίκησης του Υπουργείου Εσωτερικών παρείχε ενημέρωση στους Δήμους αναφορικά με τη λειτουργία των συλλογικών τους οργάνων, με την έκδοση σχετικών εγκυκλίων οδηγιών.

Σε τηλεφωνική επικοινωνία της υπηρεσίας μας, τόσο με την αρμόδια Διεύθυνση του Υπουργείου Εσωτερικών (στις 31-5-2022), όσο και με την Αποκεντρωμένη Διοίκηση Αιγαίου (μερικές μέρες νωρίτερα) μας επιβεβαίωσαν ότι εξακολουθεί να εφαρμόζεται ως έχει η υπ’ αριθ. 643/2021 εγκύκλιος ως προς τη λειτουργία των συλλογικών οργάνων των δήμων (δημοτικό συμβούλιο, οικονομική επιτροπή, επιτροπή ποιότητας ζωής, συμβούλια κοινοτήτων, δημοτική επιτροπή διαβούλευσης κ.α.), εφόσον μέχρι και σήμερα δεν έχουν τροποποιηθεί ή καταργηθεί με νεότερο Νόμο οι διατάξεις του άρθρου 67 του ν. 4830/2021 (ΦΕΚ Α’ 169/2021), με τον οποίο τροποποιήθηκε η παρ. 1 του άρθρου 10 της από 11.03.2020 Πράξης Νομοθετικού Περιεχομένου (ΦΕΚ Α ́ 55/2020), όπως κυρώθηκε με το άρθρο 2 του ν. 4682/2020 (ΦΕΚ Α ́ 76/2020).

**Μεικτή συνεδρίαση (δια ζώσης και ταυτόχρονα με τηλεδιάσκεψη)**

Η μεικτή συνεδρίαση πραγματοποιείται διά ζώσης, τηρουμένων όλων των εν ισχύι υγειονομικών μέτρων, και ταυτόχρονα μέσω τηλεδιάσκεψης. Ειδικότερα:

Με φυσική παρουσία παρευρίσκονται:

(α) έως επτά (7) άτομα, είτε αυτά είναι εμβολιασμένα είτε ανεμβολίαστα, τηρουμένης της απόστασης του ενάμισι (1,5) μέτρου, ή

(β) περισσότερα από επτά (7) άτομα, χωρίς περιορισμό στον αριθμό των συμμετεχόντων, **αποκλειστικά εφόσον πρόκειται για πλήρως εμβολιασμένους και νοσήσαντες το τελευταίο εξάμηνο,** τηρουμένων των υγειονομικών μέτρων (απόσταση ενάμισι μέτρου μεταξύ των παρευρισκομένων, αναλογία του ενός ατόμου ανά πέντε τ.μ., χρήση μάσκας και αντισηπτικού).

Μέσω τηλεδιάσκεψης συμμετέχουν οι αιρετοί που δεν πληρούν τις ανωτέρω προϋποθέσεις φυσικής παρουσίας ή δεν επιθυμούν να έχουν φυσική παρουσία στο χώρο της συνεδρίασης.

Επισημαίνεται, τέλος, ότι στην πρόσκληση σε δια ζώσης και με τηλεδιάσκεψη συνεδρίαση θα πρέπει να αναγράφεται ο ανωτέρω μεικτός τρόπος συνεδρίασης καθώς και να ορίζεται προθεσμία ενημέρωσης του προέδρου του συλλογικού οργάνου αναφορικά με τον τρόπο συμμετοχής σε αυτή, δηλαδή είτε δια ζώσης είτε μέσω τηλεδιάσκεψης.

Συνεπώς, παρακαλούμε όπως ενημερώσετε **μέχρι την Παρασκευή 10-6-2022** για τον τρόπο συμμετοχής σας.

Υπενθυμίζουμε ότι η αναλογία για την παρουσία των συμμετεχόντων από κάθε παράταξη με βάση τα τετραγωνικά μέτρα της αίθουσας συνεδριάσεων του Δημοτικού Συμβουλίου και τηρουμένων όλων των εν ισχύι υγειονομικών μέτρων έχει ως εξής:

* «Ισχυρή Κως»: 8 συμμετέχοντες (περιλαμβάνεται ο κ. Δήμαρχος)
* «Δύναμη Αλλαγής Κως 2023»: 6 συμμετέχοντες
* «Όραμα και Δράση»: 2 συμμετέχοντες
* «Λαϊκή Συσπείρωση»: 1 συμμετέχουσα
* Ανεξάρτητοι δημοτικοί σύμβουλοι: 1 συμμετέχων